[{"text_idx": "#000002", "text": "12. ja 13. veebruaril toimusid Lasnama\u0308e kergejo\u0303ustikuhallis Eesti talvised sisemeistrivo\u0303istlused U14 ja U16 vanuseklassis. Medalite ja meistritiitlite eest asus vo\u0303istlustulle koguni 450 noort sportlast ja esindatud oli 34 liikmesklubi."}, {"text_idx": "#000003", "text": "Eesti noorte sisemeistrivo\u0303istluste kahte pa\u0308eva ilmestas enim Eesti noorterekord 800m jooksus. SK Elite Sport esindaja Hedi Andre pu\u0308stitas Eesti alla 16-aastaste vanuseklassi siserekordi 800 m jooksus \u2013 2:17.85. Mairo Ta\u0308nav (Ta\u0308nak) hoolealune alistas 2005. aastast Polina Seledtsovale kuulunud rekordi pea pooleteist sekundiga (2:19.08). Alles paar na\u0308dalat tagasi vo\u0303ttis va\u0308lejalg Seledtsova ka\u0308est U16 vanuseklassi 600m Eesti noorterekordi."}, {"text_idx": "#000004", "text": "Hedi Andre na\u0308dalavehtuse saagiks kogunes suisa 5 medalit. Eesti meistritiitli vo\u0303itis neiu 800m ja 400m jooksudes, ho\u0303bemedali 4x200m teatejooksus ning kaks pronksmedalit riputati kaela 60 m ja 200 m distantsidel."}, {"text_idx": "#000006", "text": "Va\u0308rske U14 mitmevo\u0303istluse Eesti meister Ionova vo\u0303idutses 60m jooksus ajaga 8.28. Kolmikhu\u0308ppes to\u0303i vo\u0303idu 10.78 meetrine sooritus ning Jevgeni Terentjevi hoolealusele ei leidnud vastast ka kaugushu\u0308ppes, mille vo\u0303itis 4.84-ga."}, {"text_idx": "#000008", "text": "Teine Kady Ta\u0308nav(Ta\u0308nak) o\u0303pilane Tristjan Jaanson vo\u0303idutses samuti sprindialadel. Avapa\u0308eval vo\u0303itis noormees U16 vanuseklassis 60 m ja 400 m jooksud, teisel pa\u0308eval lisas 200 m ho\u0303bemedali ning na\u0308dalavahetusele pani punkti vo\u0303ites teatekvartetiga kuldmedali 4x200m jooksus."}, {"text_idx": "#000010", "text": "UP Sport klubi sportlane na\u0308itas ko\u0303igile kandu lu\u0308hikestel sprindidistantsidel. Avapa\u0308eval vo\u0303idutses Urmas Po\u0303ldre hoolealune tu\u0308drukute U16 vanuseklassi 60m jooksus ajaga 7.67 ning teisel vo\u0303istluspa\u0308eval na\u0308itas Ott vo\u0303imu 200m jooksus, kui la\u0308bis halliringi 25.82-ga."}, {"text_idx": "#000011", "text": "Audentese Spordiklubi piigale Marta Ru\u0308ndvale ei leidunud U16 vanuseklassis vastast hu\u0308ppealadel. Ru\u0308ndvale riputati kuldmedalid kaela kaugus- ja kolmikhu\u0308ppes. Kaugushu\u0308ppes mo\u0303o\u0303deti parimal katsel 5.28 ning kolmikhu\u0308ppes 11.54. Lisaks vo\u0303itis neiu ko\u0303rgushu\u0308ppes Eesti meistrivo\u0303istluste ho\u0303bemedali 1.62 u\u0308letamisega."}, {"text_idx": "#000013", "text": "Andres Laide hoolealune Ron Sebastian Puiestee viis na\u0308dalalo\u0303pult koju terve medalikomplekti. Avapa\u0308eval vo\u0303itis noormees kauguhu\u0308ppe 6 meetri ja 9 sentimeetrise o\u0303hulennuga ning 60 m spindidistantsil na\u0308itas kolmandat aega. Teise pa\u0308eva juhatas saarlane sisse 60 m to\u0303kkejooksu vo\u0303iduga (8.38) ning ko\u0303rgushu\u0308ppesektoris saavutas 1.73 u\u0308letamisega teise koha."}]